Israel

Kining artikulo bahin sa nasod. Alang sa taong gigikanan sa kining ngalan, tan-awa ang Jacob.
Ang Estado sa Israel (Inebreo: מדינת ישראל, Medinat Yisra’el; Inarabigo: دولة إسرائيل, Dawlat Isrā'īl) usa ka nasod nga nahimutang sa Habagatang-Kasadpang Asya, sa Levant nga parte sa Middle East, sa sur-este nga kilid sa Dagat Mediteraneo. Kini giutlanan sa Libano sa norte, Sirya ug Jordan sa este, ug Ehipto sa surweste.

Ang Israel gihimo niadtong 1948. Ang populasyon karon mga 7 ka milyon, mayoriya mga Hudiyo. Bisa'g kini puy-anan sa mga Hudiyo ug Arabo, kini ang nag-inusarang estadong Hudiyo. Jerusalén ang iyang kapital ug sede sa kagamhanan ug Tel Aviv ang labing dakong dakbayan; aduna usab sa Tel Aviv ang mga embahada sa mga ubang nasod. Israel ang nag-inusarang nasod sa Tunga-tungang Sidlakan nga gikonsider nga demokrasyang liberal tungod sa iyang mga political rights ug civil liberties. Apil niini, ang Israel gikonsider nga pinakaabanse sa rehiyon sa kagawasan sa prensa, regulasyon sa negosyo, kompetisyon nga ekonomiko, kagawasan sa ekonomiya, ug pangtanang human development.